*Rohoska Dominika*

**Múlt éjjel**

a halál

benézett ablakán

és lám a gyermek

oly fiatal

egyedül maradt

árván, vérző szívvel

levegő bent, gyomor feszül

és látod őt

ott ül

egyedül

ahol mindig várta

édesanyját délutánra

ahol apja itta kedvenc borát

ott várja most ő a csodát

egyedül, némán az öldöklő zajban

keresi helyét az emberi rajban

de nehéz neki

milyen nehéz

mint akit súly nyom

nem könnyit semmi ezen a súlyon

bárcsak tudná milyen a szép

az öröm, a dallam

mikor az egész csak lassan

táncolni kel

és az ember örömöt lel

de ő most csak ül

némán és várja

szüleit újra mikor látja

de nem jönnek ők már vissza

a halálban nincs újabb szikra

mindig csak tanít és tanít

mégse leszel bölcsebb

kevés szépet ad az élet

nehéz a kő és az ólom

de ha a fájdalom nyom

lecsúszol és lent maradsz

egyedül nem haladsz

süllyedsz és úgy érzed

nem ér semmit az élet

de tarts ki gyermek

élj a csendnek

nem vagy egyedül

mindenki ugyanoda menekül

majd jön Ő a nagyságos

kinek keze oly jóságos

begyógyít minden sebet

mellette megleled helyed.

* cikázó gondolatok egy hosszú éjszaka után